حياتى انت

كلمات 
 حياتي انت ما ليش غيرك ـ وفايتني لمين

ظلمت روحي وحبيتك ـ وبقى لي سنين

عمال اقاسي ليل ونهار ـ سقم الليالي والأفكار

والشوق فى قلبي تاه واحتار ـ والوجد زود بي النار

ويهون عليك بعد ده كله ـ أخلص فى حبي واتألم

ليه الفؤاد ترضى بذله ـ ما دام عرفت انه مسَلِّم

لو كنت يوم هنيتني معاك ـ ما كانش يصعب علي

وكنت لما اشتاق رؤياك ـ طيفك يخايل عيني

لكن غرامي كان أوهام ـ ما دامش اكتر من أحلام

وكل ما تفوت الايام ـ تزداد جفا وازداد آلام

حياتي انت ما ليش غيرك ـ وفايتني لمين

ظلمت روحي وحبيتك ـ وبقى لي سنين

كل ما يشبح خيالي ـ يسبق الفكر الخيال

افتكر زهرة آمالي ـ اللى دبلها الآمال

وافتكر صفو الليالي ـ واشكي من وجدي اللى طال

واقول مسير الحب ـ يجمع بين قلوبنا

ومسير ليالي القرب ـ ح تكون من نصيبنا

واحب روحي ـ إكمنّه روحي بتحبك

واحب نوحي ـ إكمنّه بيحنن قلبك

ويهون عليك بعد ده كله ـ اخلص فى حبي واتألم

ليه الفؤاد ترضى بذله ـ ما دام عرفت إنه مِسَلِّم

 شوف كمان 

 ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى